b'\n_START_ARTICLE_\nMccheta\n_START_SECTION_\nIstorija\n_START_PARAGRAPH_\nAnkstyviausios miesto liekanos datuojamos ~1000 m. pr. m. e. III a. pr. m. e. \xe2\x80\x93 V m. e. a. Mccheta buvo Iberijos karalyst\xc4\x97s sostin\xc4\x97. \xc4\x8cia 317 m. krik\xc5\xa1\xc4\x8dionyb\xc4\x97 buvo paskelbta valstybine religija. Vachtango I Gorgasalio s\xc5\xabnus Da\xc4\x8dis perk\xc4\x97l\xc4\x97 sostin\xc4\x99 \xc4\xaf lengviau apginam\xc4\x85 Tbilis\xc4\xaf, ta\xc4\x8diau Mccheta i\xc5\xa1liko religiniu centru. Gruzijos karali\xc5\xb3 kar\xc5\xabnacijos ir laidojimai vykdavo Mcchetoje iki karalyst\xc4\x97s galo XIX a. Mccheta teb\xc4\x97ra Gruzijos sta\xc4\x8diatiki\xc5\xb3 ba\xc5\xbeny\xc4\x8dios centru.\n_START_SECTION_\nArchitekt\xc5\xabra\n_START_PARAGRAPH_\nI\xc5\xa1liko antikinio (X a. pr. m. e.) Samtavr\xc4\x97s nekropolio liekanos, kur\xc4\xaf sudaro kupolin\xc4\x97 IV a. ba\xc5\xbeny\xc4\x8dia, XI a. Samtavr\xc4\x97s ba\xc5\xbeny\xc4\x8dia, vieuolyno pastatai. Vieni svarbiausi\xc5\xb3 Mcchetos paminkl\xc5\xb3 yra XI a. pr. Sveticchovelio katedra, Melchizedeko r\xc5\xabmai su vartais ir D\xc5\xbevario vienuolynas ir ba\xc5\xbeny\xc4\x8dia (VI a.). Jie tur\xc4\x97jo \xc4\xaftakos viduram\xc5\xbei\xc5\xb3 Kaukazo architekt\xc5\xabros vystymuisi. _NEWLINE_Mcchetoje taip pat Armaz Cich\xc4\x97s tvirtov\xc4\x97s (III a. pr. m. e.) ir akropolio liekanos. Bebris Cich\xc4\x97s tvirtov\xc4\x97 (XIV a.), Achalkalakuri vienuolynas, Kalaubani \xc5\xa1v. Jurgio ba\xc5\xbeny\xc4\x8dia ir kiti istoriniai paminklai.'